Na osnovu člana 8. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23), u vezi sa članom 28a. Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), a u skladu sa članom 24. Pravilnika o unutrašnjoj organizaciji Instituta za mjeriteljstvo Bosne i Hercegovine i Odlukom o potrebi prijema zaposlenika u radni odnos na određeno vrijeme do povratka državne službenice sa porodilјskog odsustva broj: 02.1-34-3-MA-708-1/24 od 02.07.2024. godine, a uz prethodno pribavlјenu saglasnost Agencije za državnu službu Bosne i Hercegovine broj: 02-34-2-673-1/24 od 26.06.2024. godine, Institut za mjeriteljstvo Bosne i Hercegovine raspisuje

**JAVNI OGLAS**

**za prijem jednog zaposlenika u radni odnos na određeno vrijeme do povratka državne službenice sa porodilјskog odsustva**

**Sektor za zakonsko mjeriteljstvo**

**Odsjek zaštita okoline i tehnička sigurnost**

**1/01 Stručni savjetnik u odjeljenju** (**zaštita okoline i tehnička sigurnost)**

**Opis poslova i zadataka:** Predlaže i određuje prioritete realizacije razvojnih projekata. Učestvuje u međunarodnim projektima iz oblasti zakonskog mjeriteljstva. Vrši harmonizaciju propisa, podzakonskih akata, procedura i drugih akata iz oblasti zakonskog mjeriteljstva, u skladu s propisima, preporukama i dokumentima međunarodne organizacije za zakonsko mjeriteljstvo (OIML). Organizira i vodi istraživanja u pogledu stepena pokrivenosti potreba u oblasti zaštite okoline i tehničke sigurnosti. Učestvuje u postupku tipskog ispitivanje mjerila iz oblasti zakonskog mjeriteljstva. Učestvuje u radu stručnog tima za ocjenjivanje usaglašenosti i certificiranje proizvoda. Učestvuje u stručnim timovima za izradu ekspertiza, vještačenja pred upravnim i pravosudnim organima. Predlaže informaciona rješenja za pračenje procesa iz djelkokruga rada. Obavlja najsloženije poslove iz djelokruga rada i prema nalogu direktora i zamjenika direktora.

Pored opštih uslova propisanih Zakonom o radu u institucijama Bosne i Hercegovine, stručni savjetniku odjeljenju zaštita okoline i tehnička sigurnost mora ispunjavati i slijedeće:

**Posebni uslovi:** **VSS/VII/1** Prirodno matematički fakultet –smjer hemijaili elektrotehnički fakultet.

Najmanje 3 godine radnog iskustva u oblasti mjeriteljstva Položen stručni i upravni ispit, znanje jednog stranog jezika. Poznavanje rada na računaru.

Broj izvršilaca: jedan (1)

Mjesto rada: Sarajevo

**Potrebni dokumenti:**

**1. Kandidati su dužni dostaviti slјedeća dokumenta u originalu ili ovjerenoj kopiji:**

* Uvjerenje o državlјanstvu (ne starije od 6 mjeseci);
* Univerzitetska diploma (nostrifikovana/priznata diploma, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* Dodatak diplomi za kandidate koji su visoko obrazovanje stekli po Bolonjskom sistemu studiranja, iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* Uvjerenje da protiv kandidata nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s umišlјajem u skladu sa krivičnim zakonima u Bosni i Hercegovini (ne starije od tri mjeseca) **kandidat dostavlja samo u slučaju, ako bude izabran;**
* Uvjerenje o položenom stručnom upravnom ispitu;
* Potvrdu ili uvjerenje kao dokaz o traženoj vrsti radnog iskustva;
* Izjavu kandidata da nije obuhvaćen odredbom člana IX. stav (1) Ustava Bosne i Hercegovine (Izjava ovjerena u Opštini ne starije od 3 (tri) mjeseca);
* Dokaz o poznavanju jednog stranog jezika;
* Dokaz o poznavanju rada na računaru.

**2. Prijava na Javni oglas**

Kandidati su dužni dostaviti svojeručno potpisanu prijavu na Javni oglas, koja će obuhvatiti slјedeće podatke: ime, prezime, adresa, opština stanovanja, poštanski broj, kontakt telefon i kraću biografiju.

**Dodatni dokumenti koji se dostavlјaju naknadno:**

Izabrani kandidat dužan je, u skladu sa članom 10. stav (1) tačka e) Zakona o radu u institucijama Bosne i Hercegovine dostaviti uvjerenje o radnoj sposobnosti (lјekarsko uvjerenje) kao dokaz da je fizički i psihički sposoban za obavlјanje poslova radnog mjesta na koje se prijavio kod poslodavca na dan početka rada.

**Dodatna napomena kandidatima:**

Javni oglas se sprovodi u skladu sa odredbama Zakona o radu u institucijama Bosne i Hercegovine i Pravilnika o unutrašnjoj organizaciji Instituta za mjeriteljstvo Bosne i Hercegovine.

Svi kandidati koji budu ispunjavali uslove tražene u tekstu Javnog oglasa podliježu postupku ispitivanja kandidata testiranjem koji sprovodi Komisija za izbor.

U skladu sa članom 56. Zakona o radu u institucijama Bosne i Hercegovine zaposlenik koji u vrijeme prijema u radni odnos nema položen stručni, odnosno stručni upravni ispit, dužan je da taj ispit položi najkasnije u roku od šest mjeseci od dana prijema u radni odnos, u suprotnom mu prestaje radni odnos, o čemu se donosi rješenje.

U skladu sa članom 28a. Zakona o državnoj službi u institucijama Bosne i Hercegovine, izabrani kandidat se prima u radni odnos na određeno vrijeme do povratka državne službenice sa porodilјskog odsustva, a najduže do 23.05.2025. godine, u skladu sa Zakonom o radu u institucijama Bosne i Hercegovine, u statusu zaposlenika.

**Dostavlјanje prijava:**

Prijave na Javni oglas sa potrebnom dokumentacijom mogu se dostaviti **najkasnije do 16.07.2024. godine** putem pošte preporučeno na adresu:

**Institut za mjeriteljstvo Bosne i Hercegovine**

**Branilaca Sarajeva broj 25.**

**71000 Sarajevo**

**sa naznakom: „Javni oglas za prijem jednog zaposlenika u radni odnos na određeno vrijeme “**

Nepotpune, neblagovremene i neuredne prijave, kao i kopije tražene dokumentacije koje nisu ovjerene neće se uzimati u razmatranje.